《清明行役过淀湖至吴》
宋代·卫宗武

涉泖正清明，淀湖波更平。雉媒空古迹，鹤唳动乡情。

杨柳家家插，桃花处处生。青山俄在望，咫尺见吴城。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。